《答别余生生》
清代·陈恭尹

升高望千里，我心伤如何。何况千里外，送子归岩阿。

岩穴匪君乡，甲第在京华。莽莽戎马时，伏处亦已多。

霖雨不泽物，积之犹为波。至人不为龙，无乃将为蛇。

及时念先人，匪独为君歌。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。